TV7 JERUUSALEMMA UUDISED
Tänased teemad -
Europoliitikud loovad Iisraeli toetava rühmituse
ÜRO erivolinik tegi ettepaneku lõpetada Gaza rahaline toetamine
Iisrael tahab keelustada islamirühmituse Hizbut Tahrir
Rootslased nõuavad Iisraelilt laeva Estelle remontimist
Iisraelis kasvab narkosõltlaste arv
Kristlased parandavad 2000-aastast tüli
Lõuna-Iisraelist leiti iidne linn
TV7 Jeruusalemma Uudistest - Shalom!
The Jerusalem Post kirjutab Europarlamendis loodavast grupist
Läänekalda asunduste toetuseks.
Tšehhi europarlamentäär Petr Mach võttis kohuseks luua Europarlamenti
Juuda ja Samaaria sõprade nimeline grupp.
Machi sõnul on praegusel EL eliidil Iisraeli-palestiinlaste konflikti suhtes
moonutatud Iisraeli-vastane eelarvamus.
Grupi eesmärgiks on veenda EL-i
lõpetama Palestiina omavalitsuse rahaline toetamine,
kuna see läheb kas otse või kaudselt terrorismi toetuseks.
Samuti püüab grupp veenda EL-i
hõlmama asundusi vabakaubandusleppe alla Iisraeliga
ja lõpetama asunduste toodangu märgistamist.
Tšehhi parlamentääri sõnul käitub EL rumalalt.
Machi sõnul on ta näinud,
kuidas juudid ja araablased Samaarias koos töötavad
ja boikoteerimise või juudi toodangu maksustamisega
kahjustab EL lisaks juutidele ka palestiinlasi.
Mach peab Iisraeli sõbraks
ning tähtsaks liitlaseks EL kaitsmisel ja võitluses terrorismi vastu.
Breaking Israel Newsi teatel tahab Kristlike Sionistide juht
ja ÜRO erisaadik Laurie Cardoza Moore,
et maailma humanitaarorganisatsioonid
lõpetaksid raha saatmise Gazasse, kuni seal valitseb Hamas.
Moore'i sõnul on gazalaste vaenlane Hamas, mitte Iisrael.
Hamas olevat Gaza kaaperdanud ja valitseb elanikke raudrusikaga.
Hamasi juhtkond on röövinud gazalaste abirahasid aastakümneid,
ütles Moore, viidates äsja paljastatud kahele juhtumile,
kus abiühendustes töötanud palestiinlased on abiraha kavaldanud
ja Hamasile edastanud.
Israel Hayomi teatel
tahab Iisrael keelustada riigis islamirühmituse Hizbut Tahrir.
Iisrael kavandab seadust, mille alusel antud ISISesse kuuluva,
radikaalse, rahvusvahelise üldislamistliku ühenduse tegevus
oleks illegaalne. Mitmetes Euroopa maades,
nagu Türgis, Venemaal ja Saksamaal, on rühmituse tegevus keelustatud
selle radikaalse ideoloogia ja terrorismi toetamise tõttu.
Iisraeli otsus sündis selgete tõendite põhjal,
mis seostavad Hizbut Tahriri
kõigi mulluste terrorirünnakutega Iisraelis, mille autoriks peeti Hamasi.
Rühmitus eitab Iisraeli olemasolu
ja tahab selle asemele islamikalifaati.
Rühmituse tegevus on keskendunud al-Aqsa mošeesse Jeruusalemmas,
kus rühmituse juhid levitavad terrorismile õhutavat õpetust.
Arutz Sheva teatel nõuab Rootsi, et Iisrael remondiks
mereblokaadis Gazale 2012. a lähenenud laeva Estelle.
Iisraeli armee konfiskeeris Soome lipu all seilanud laeva,
mille pardal oli 11 aktivisti Rootsist, Norrast ja Kanadast
ning Hispaaniast, Itaaliast, Kreekast ja Soomest.
Iisraeli Ülemkohtu otsuse alusel konfiskeeris riik laeva illegaalselt
ja käskis 2012. a arestis olnud laeva koheselt vabastada.
Laeva on seni Haifa sadamas hoitud.
Nn Gaza flotilli kuulunud Estelle'i omanik,
Iisraeli kodakondsusest loobunud nüüdne Rootsi kodanik
ning ühenduse Ship to Gaza aktivist ja esimees Dror Feiler
nõuab laeva merekõlbulikuks remontimist.
Ship to Gaza kavatseb nõuda kompensatsiooni
arestisoleku ajal laevale tekkinud kahjude eest.
Terrorirühmituse Hamas valitsetav Gaza
on olnud alates 2006. a Iisraeli julgeolekublokaadis
ja Estelle'i reis oli üks mitmest katsest blokaadi murda.
The Jerusalem Posti teatel kasvab Iisraelis narkosõtlaste arv.
Uimastimüük on Iisraelis illegaalne,
kuid igal aastal müüakse siiski enam kui miljardi euro eest uimasteid.
Iisraeli tuuakse üle Egiptuse piiri igal aastal ca 100 tonni marihuanat
ja ca 3 tonni kokaiini üle Liibanoni ja Jordaania piiride,
ning lausa 4 tonni heroiini Liibanonist ja Egiptusest.
Ametnike sõnul oli 1980. aastail Iisraelis üsna vähe narkosõltlasi.
Täna on täielikke sõltlasi ca 25 000,
mis johtuvat peamiselt Lääne mõjudest
ja suuremast kättesaadavusest.
Kogu riigi narkosõltlastest ca 8000 on hetkel võõrutuskeskustes,
kuid vaid kolmandik neist vabaneb täielikult.
Iisraelis pole täpseid arve heroiinisõltlaste kohta,
kuid Jeruusalemmas on heroiinisõltuvus suureks probleemiks.
Piirikontrolle on märgatavalt tõhustatud
ja enamik heroiini salakaupmehi peatatakse piiril.
Ekspertide sõnul tekitab uute sünteetiliste uimastite
ja legaalsete opiaatide kasutamine suure heroiinisõltuvuse ohu.
Breaking Israel Newsi teatel parandavad kristlased
2000-aastast juutide ja kristlaste tüli.
Aastatuhandeid kestnud raskete suhete järel
on juudid ja kristlased lähenemas pretsedenditu armastusžestiga,
et täituks üks käesoleva ajastu olulisemaid ennustusi.
Selle tunnistuseks on
juutide Iisraeli toomisele pühendunud kristlaste ühendus Operation Exodus.
Tänu nende jõupingutustele ja Iisraeli eest palvetamisele
on Iisraeli praeguse rahvastiku seas Iisraeli naasnud juute 2,5 %.
Operation Exoduse rajas Pärsia lahe sõja ajal 1991. a
Šveitis ärimees Gustav Scheller.
Ühendusel on esindused 50 riigis.
Koos Iisraeli Juudi Agentuuriga
on nad aidanud üle 150 000 juudil aliya'd teha ehk Iisraeli kolida.
2000. a surnud Schellerit kannustas tugev usk Piibli prohveteeringutesse
ja tänulikkus juutide suhtes.
Tema sõnul pole kristlastel muud võimalust
kui armastada juute, kuna nood andsid kristlastele Piibli.
Israel Hayomi teatel
leiti Lõuna-Iisraelis hiljuti ca 6000-aastane iidne linn.
Uskumatult tiheda asustusega linn leiti Negevi kõrbest
uue, Iisraeli läbiva maantee ehitusprojekti käigus.
Koos kohalike noortega töötanud arheoloogid leidsid iidseid elamuid,
mida ümbritses ulatuslik maaaluste koobaste võrgustik,
millest osa oli omavahel tunnelitega ühendatud.
Koobaste temperatuur püsis kõrbes üsna jahedana
ning neid kasutati vaseajastul ladude ja tootmisruumidena
ja võimalik, et ka eluasemetena.
Piirkonnast leitud sadade savinõude seas oli purke,
pütte, kaunistatud lauanõusid
ning spindleid ja kangastelgede raskusi.
Lisaks leiti ka sirpe ja viljateri
ning jahvatamiseks mõeldud kiviriistu.
Need olid meie tänased uudised. Shalom ja kohtumiseni!
Tõlge: Monika Jaaguri